**Prilog 1.**

**OBRAZAC PRETHODNA PROCJENA**

MINISTARSTVO GOSPODARSTVA

**PRETHODNA PROCJENA**

**ZA**

PRIJEDLOG ZAKONA O IZMJENAMA I DOPUNAMA ZAKONA O JAVNO-PRIVATNOM PARTNERSTVU, S KONAČNIM PRIJEDLOGOM ZAKONA

Zagreb, rujan 2014.

Ovaj Obrazac primjenjuje u postupku prethodne procjene radi utvrđivanja potrebe za provedbom postupka procjene učinaka propisa. Potreba za provedbom procjene učinaka propisa, osim u slučaju utvrđivanja financijskog praga iz članka 3. ove Uredbe, postoji obvezno i kada je na dva od 8. do 12. pitanja iz ovoga Obrasca odgovoreno sa „DA“ odnosno potvrdno.

|  |  |
| --- | --- |
| Red.br. | Ukratko, jasno i sažeto odgovorite na pitanja: |
| 1. | Opišite ukratko problem koji se namjerava riješiti normativnim rješenjem (izrađene teze propisa): |
| * definicija javno-privatnog partnerstva usklađuje se s Eurostat-ovim Manual of Government Deficit and Debt – Implementation of ESA 10 iz 2013. godine,
* definicije ukupnih životnih troškova i troškova životnog ciklusa projekta usklađuju se sa definicijom iz norme ISO HRN 15 686-5:2009,
* dodaju se odredbe koje uređuju pojam i pitanja projekata JPP-a male vrijednosti,
* pitanja zastare u vezi s prekršajima usklađuju se s odredbama Prekršajnog zakona (NN br. 107/07, 39/13 i 157/13).
* Smanjenje materijalnih troškova bez smanjenja dostupnosti i kvalitete usluga koje se pružaju.
* Povećanje efikasnosti tijela javne uprave kroz koncentraciju administrativnih kapaciteta i stručnih znanja čime će se pojednostaviti i objediniti proces pružanja usluga u svrhu realizacije investicija velikih poduzetnika i projekata javno-privatnog partnerstva
* Smanjenje rukovodećih funkcija
* Smanjenja broja institucija
 |
| 2. | Opišite ukratko cilj koji se želi postići normativnim rješenjem (izrađene teze propisa): |
| Usklađivanjem definicije JPP-a s preporukama EUROSTAT-a jasnije se razgraničavaju koncesije i JPP, što će za posljedicu imati otklanjanje pravnog prijepora u pogledu prijedloga projekta javne infrastrukture. Usklađivanjem definicije ukupnih životnih troškova i troškova životnog ciklusa projekta sa normom ISO HRN 15 686-5:2009 povećava se transparentnost i preciznost postupka izračuna vrijednosti za novac i očekivanih dugoročnih ušteda. Istovremeno se smanjuju dvojbe o vrstama troškova javnog projekta koji se uključuju u izračun vrijednosti za novac i naknade koju plaća javni partner. Uvođenjem novih odredbi o JPP projektima male vrijednosti omogućit će se primjena „pojednostavljenog“ JPP modela u slučaju projekata čija je vrijednost manja od 5 milijuna eura, što bi trebalo za posljedicu imati pojednostavljenje i ubrzanje procedura u realizacija tih manjih (jednostavnijih) projekata. U tom smislu se predlaže da ministar gospodarstva donese pravilnik kojim će se jasno propisati sadržaj dokumentacije i određena pravila za pripremu, odnosno provedbu tih projekata. Projekti JPP-a male vrijednosti su primjerice određeni projekti u području energetske učinkovitosti vezani za javnu rasvjetu, a čiji potencijal se trenutno procjenjuje na približno 3 milijarde kuna. Primjena JPP modela, odnosno realizacija takvih JPP projekata trebala bi, pored dugoročne uštede imati i pozitivnog utjecaja s aspekta zaduženja i mogućnosti smanjenja duga javnog sektora.Cilj predloženog pripajanja jest olakšati investitorima put prema realizaciji investicije te doprinijeti racionalnijoj organizaciji poslova, efikasnijem obavljanju zadaća te smanjenju ukupnih rashoda u Državnom proračunu za oko pola milijuna kuna na godišnjoj razini. |
| 3. | Navedite adresate na koje se problem trenutno odnosi i adresate na koje bi se mogao odnositi u budućnosti*.**(primjerice: gospodarski subjekti, organizacije civilnog društva, potrošači, dobrotvorne organizacije, umirovljenici, mladi, socijalno osjetljive skupine i sl.)* |
| Sva javna tijela koja su po Zakonu o javno-privatnom partnerstvu jedina ovlaštena pokrenuti projekt. Ove izmjene posebno će se odnositi na javna tijela koja pokrenu projekt energetske učinkovitosti iz razloga što primjena modela javno-privatnog partnerstva do sada nije bila moguća na ovim projektima. Primjena JPP modela smanjuje javni dug i deficit. |
| 4. | Objasnite ukratko normativno rješenje (izrađene teze propisa) i utvrdite jedno ne-normativno rješenje kojim bi se također mogao postići cilj.*(primjeri ne-normativnog rješenja: edukacija i informiranje, sporazumi udruženja, industrija, kodeksi udruga i drugih interesnih udruženja, dobrovoljni dogovor predstavnika tržišta, standardi, trgovačke uzance i sl.)* |
| Normativno rješenje (izrađene teze propisa):U postojećem normativnom sustavu jasno definirati JPP, ukupne životne troškove, sukladno normi ISO HRN 15 686-5:2009 te definirati proceduru primjene JPP modela na projekte male kapitalne vrijednosti. Nenormativno rješenje:Edukacija.  |
| 5. | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema.*(primjerice: potrebna financijska sredstva, raspoloživi resursi, koordinacija tijela u provedbi, različiti pristup rješavanju problema od strane adresata propisa, dionika, manjak podrške dionika, neusklađenost zakonodavstva, dodatni administrativni postupci, informatička podrška i sl.)* |
| Odmah nakon stupanja na snagu predloženog normativnog rješenja.  |
|  |
|  | Na sljedeća pitanja potrebno je odgovoriti sa „DA“ odnosno „NE“, uz obvezni sažeti pisani osvrt. | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva? *Ako "DA", navedite važeće zakonodavstvo, izravno povezano s ciljem koje će se morati mijenjati, uključujući podzakonske akte.**Ukoliko postoji obveza usklađivanja hrvatskog zakonodavstva s zakonodavstvom EU u tom području ili ukoliko postoji obveza provedbe međunarodnog ugovora za RH navedite propise koji se moraju usvojiti*. | x | ☐ |
| Zakon o javno-privatnom partnerstvu (NN 78/12) |  |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju.*(primjerice: veći financijski teret za gospodarske subjekte zbog troška prilagodbe zakonodavstvu i standardima; viši operativni troškovi; teži način kreditiranja i sl.)* |   | x |
| U odnosu na postjećei model nabave ovakvih javnih usluga, primjena ovog propisa omogućit će smanjenje javnog duga i deficita. |  |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju.*(primjerice: potreba za dodatnim sredstvima u proračunu za provedbu; sredstva za edukaciju službenika za nove ovlasti; sredstva za nabavku opreme; osiguranje transfera; osiguranje poticaja; sredstava za nove administrativne postupke i sl.)* | ☐ | X |
| U odnosu na postjećei model nabave ovakvih javnih usluga, primjena ovog propisa omogućit će smanjenje javnog duga i deficita. |  |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju.*(primjerice: status socijalnih prava građana; promjene naknada, transfera; status građana u odnosu na kupovnu moć; socijalna uključenost građana; zaštita posebnih skupina ljudi, ravnopravnost spolova i sl.)* | ☐ | X |
| U odnosu na postojeći sustav normativnih rješenja te sadržaj novog normativnog rješenja, ocijenjuje se da ono neće imati učinak na socijalno osjetljive skupine, socijalni status građana, interesne skupine u društvu odnosno društvo u cjelini. |  |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju.*(primjerice: utjecaj na ispuštanje stakleničkih plinova, utjecaj na šume, na gospodarenje otpadom, na biljni i životinjski svijet, na zaštitu voda, na zaštitu tla, na zaštitu kulturne baštine i sl.)* | ☐ | X |
| U odnosu na postojeći sustav normativnih rješenja te sadržaj novog normativnog rješenja, ocijenjuje se da ono neće imati učinak na okoliš, održivi razvitak i s tim u svezi zdravlje ljudi. |  |
| 11. | Hoće li navedeno normativno rješenje trebati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju.(*primjerice: dodjela ovlaštenja; utvrđivanje prava i/ili obveza posebnim upravnim aktom; provedba upravnog/inspekcijskog nadzora; ishođenje dozvola, rješenja, suglasnosti; povećanje ili uvođenje nove administrativne tarife; izmjene administrativnog postupka i sl.)* | ☐ | X |
| U odnosu na postojeći sustav normativnih rješenja te sadržaj novog normativnog rješenja, ocijenjuje se da ono neće trebati provedbu administrativnih i upravnih postupaka vezano za adresate. Ocijenjuje se također, da neće dodatno povećati administrativne prepreke za poslovanje. Olakšat će ih. |  |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. | ☐ | X |
| U odnosu na postojeći sustav normativnih rješenja te sadržaj novog normativnog rješenja, neće biti potreban povezan rad drugih tijela |  |
| 13. | Da li je isti problem postojao i na koji način je riješen u zakonodavstvu zemalja Europske unije odnosno trećih zemalja? *(primjerice: poticanje malog gospodarstva; različito rješavanje ambalažnog otpada; fleksibilnost radnog zakonodavstva; rad na nepuno radno vrijeme; pojednostavljenje administrativnog postupka; rješavanje transporta rizičnih tvari; smanjenje oboljelih od malignih bolesti; maloljetnička delikvencija i dr.)* | ☐ | X |
| U odnosu na provedbu projekata po modelu javno-privatnog partnerstva ovaj postupak u Republici Hrvatskoj usklađuje se s preporukama Eurostata.  |  |

**UPUTA:**

* Uz ovaj Obrazac obvezno se prilažu teze o sadržaju propisa.